ΑΠΟΦΑΣΕΙΣ
Αριθμ. 9123
Έγκριση προσωρινών κυκλοφοριακών ρυθμίσεων σύμφωνα με την υπ’ αρ. 247/2023 απόφαση
του Δημοτικού Συμβουλίου Ορεστιάδας επί των
οδών Ιπποκράτους, Βασιλέως Κωνσταντίνου,
Σπάρτακου Κυρίλλου Ε’ και ανώνυμης, που διέρχεται μπροστά από το Δικαστικό Μέγαρο
Ορεστιάδας, στο πλαίσιο του έργου: «Έργα
συμπλήρωσης Δικτύων αποχέτευσης όμβριων
υδάτων στην πόλη Ορεστιάδας .
Ο ΓΡΑΜΜΑΤΕΑΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΜΑΚΕΔΟΝΙΑΣ ΘΡΑΚΗΣ
Έχοντας υπόψη:
1. Τον ν. 2503/1997 «Διοίκηση, οργάνωση, στελέχωση
της Περιφέρειας, ρύθμιση θεμάτων για την τοπική αυτοδιοίκηση και άλλες διατάξεις» (Α’ 107).
2. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης Πρόγραμμα
Καλλικράτης» (Α 87).
3. Το π.δ. 142/2010 «Οργανισμός Αποκεντρωμένης
Διοίκησης Μακεδονίας-Θράκης» (Α’ 235).
4. Την υπ’ αρ. 86781/19-12-2022 απόφαση του Υπουργού Εσωτερικών «Διορισμός του Ιωάννη Σάββα του
Κωνσταντίνου ως Γραμματέα της Αποκεντρωμένης
Διοίκησης Μακεδονίας-Θράκης» (Υ.Ο.Δ.Δ. 1183).
5. Την υπ’ αρ. 94360/01-07-2023 απόφαση του Γραμματέα Αποκεντρωμένης Διοίκησης Μακεδονίας - Θράκης
«Ανάθεση άσκησης αρμοδιοτήτων σε οργανικές μονάδες της Α.Δ.Μ.Θ και παροχή εξουσιοδότησης υπογραφής
πράξεων και εγγράφων “Με εντολή Γραμματέα” στους
Προϊσταμένους των οργανικών μονάδων της Α.Δ.Μ.Θ.»
(Β’ 4330, ΑΔΑ: 9ΒΗ4ΟΡ1Υ-32Ε).
6. Το υπ’ αρ. 265490/29-12-2022 έγγραφο της Αποκεντρωμένης Διοίκησης Μακεδονίας - Θράκης σχετικά
με τον ορισμό ασκούντος καθήκοντα Συντονιστή της
Αποκεντρωμένης Διοίκησης Μακεδονίας-Θράκης.
7. Την υπ’ αρ. 55771/10-11-2020 απόφαση του Συντονιστή της Αποκεντρωμένης Διοίκησης Μακεδονίας - Θρά-
κης «Ορισμός αναπληρώτριας Προϊσταμένης της Γενικής
Διεύθυνσης Χωροταξικής και Περιβαλλοντικής Πολιτικής
της Α.Δ.-Μ.Θ.» (ΑΔΑ: ΨΓΟΤΟΠ1Υ-ΩΒΑ).
8. Το άρθρο 52 του Κώδικα Οδικής Κυκλοφορίας,
(ΚΟΚ) (ν. 2696/1999, Α’ 57), όπως τροποποιήθηκε με το
άρθρο 46 του ν. 3542/2007 (Α’ 50) και αντικαταστάθηκε
με το άρθρο 48 του ν. 4313/2014 (Α’ 261).
9. Το υπ’ αρ. 15109/13-05-2013 έγγραφο της Διεύθυνσης Οργάνωσης και Λειτουργίας ΟΤΑ του Υπουργείου
Εσωτερικών με θέμα «Εγκρίσεις αποφάσεων συλλογικών
οργάνων των ΟΤΑ που αφορούν μέτρα ρύθμισης οδικής
κυκλοφορίας από τους Γενικούς Γραμματείς Αποκεντρωμένων Διοικήσεων».
10. Την υπό στοιχεία ΔΟΥ/οικ/220/15-1-2015 εγκύκλιο της Γενικής Γραμματείας Υποδομών του Υπουργείου
Υποδομών, Μεταφορών και Δικτύων.
11. Toν ν. 4784/2021 «Ελλάδα σε κίνηση: Βιώσιμη Αστική Κινητικότητα - Μικροκινητικότητα - Ρυθμίσεις για τον
εκσυγχρονισμό, την απλούστευση και την ψηφιοποίηση
διαδικασιών του Υπουργείου Υποδομών και Μεταφορών
και άλλες διατάξεις» (Α’ 40).
12. Τις διατάξεις της υπ’ αρ. 6952/14-02-2011 κοινής
υπουργικης απόφασης «Υποχρεώσεις και μέτρα για την
ασφαλή διέλευση των πεζών κατά την εκτέλεση εργασιών σε κοινόχρηστους χώρους πόλεων και οικισμών που
προορίζονται για την κυκλοφορία των πεζών» (Β’ 420).
13. Τις Οδηγίες Σήμανσης Εκτελούμενων Έργων
(ΟΜΟΕ - ΣΕΕΟ) (Β 905/2011).
14. Την υπ’ αρ. 54218/11-07-2013 απόφαση του Γενικού
Γραμματέα Αποκεντρωμένης Διοίκησης ΜακεδονίαςΘράκης «Άσκηση αρμοδιότητας έγκρισης αποφάσεων
Ο.Τ.Α. α’ και β’ βαθμού περί κυκλοφοριακών ρυθμίσεων»
(ΑΔΑ ΒΛ4ΙΡ1Υ-ΠΔΙ).
15. Την παρ. 3 του άρθρου 40 του ν. 4735/2020 «Τροποποίηση του Κώδικα της Ελληνικής Ιθαγένειας, νέο πλαίσιο
επιλογής διοικήσεων στον δημόσιο τομέα, ρύθμιση οργανωτικών θεμάτων της Γενικής Γραμματείας Ιθαγένει-
ας και της Γενικής Γραμματείας Ανθρώπινου Δυναμικού
Δημόσιου Τομέα του Υπουργείου Εσωτερικών, ρυθμίσεις
για την αναπτυξιακή προοπτική και την εύρυθμη λειτουργία των Οργανισμών Τοπικής Αυτοδιοίκησης και
άλλες διατάξεις» (Α’ 197).
16. Το υπ’ αρ. 6804/20-11-2023 έγγραφο της ΔΕΥΑ
Ορεστιάδας με θέμα «Έγκριση κυκλοφοριακής μελέτης, επί της οδού Ιπποκράτους, στα πλαίσια του
έργου: ΕΡΓΑ ΣΥΜΠΛΗΡΩΣΗΣ ΔΙΚΤΥΩΝ ΑΠΟΧΕΤΕΥΣΗΣ
ΟΜΒΡΙΩΝ ΥΔΑΤΩΝ ΣΤΗΝ ΠΟΛΗ ΟΡΕΣΤΙΑΔΑΣ».
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
24 Ιανουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 487
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 487/24.01.2024
17. Τη μελέτη συγκοινωνιακής σήμανσης και κυκλοφοριακών ρυθμίσεων που υλοποιήθηκε στο πλαίσιο
του έργου: «Έργα συμπλήρωσης Δικτύων αποχέτευσης
όμβριων υδάτων στην πόλη Ορεστιάδας» (Τεχνική Περιγραφή και Σχέδιο Κ3 με θέμα «Κυκλοφοριακή Μελέτη
επί της οδού Ιπποκράτους») εγκεκριμένη και θεωρημένη
από τη Διεύθυνση Τεχνικών Υπηρεσιών (ΔΤΥ) της Δημοτικής Επιχείρησης Ύδρευσης και Αποχέτευσης του
Δήμου Ορεστιάδας (ΔΕΥΑΟ).
18. Την υπ’ αρ. 40/01-12-2023 (ΑΔΑ: 6Ξ2ΙΩΞΒ-Α5Β)
απόφαση της Επιτροπής Ποιότητας Ζωής Δήμου
Ορεστιάδας.
19. Το υπ’ αρ. 1093/03-01-2024 έγγραφο της Διεύθυνσης Διοίκησης της Αποκεντρωμένης Διοίκησης
Μακεδονίας Θράκης με το οποίο μας ενημερώνει για
το νομότυπο στη διαδικασία έκδοσης της υπ’ αρ. 247/
20-12-2023 (ΑΔΑ: Ψ5ΙΔΩΞΒ-ΗΑΩ) απόφασης του Δημοτικού Συμβουλίου Ορεστιάδας.
20. Το γεγονός ότι από την παρούσα απόφαση δεν
προκαλείται δαπάνη σε βάρος του κρατικού προϋπολογισμού.
Και επειδή:
Οι προτεινόμενες κυκλοφοριακές ρυθμίσεις είναι
απαραίτητες προκειμένου με την υλοποίησή τους να
συμβάλλουν στην εξυπηρέτηση των πολιτών και στη
βελτίωση των κυκλοφοριακών συνθηκών της περιοχής,
αποφασίζουμε:
Την έγκριση προσωρινών κυκλοφοριακών ρυθμίσεων, σύμφωνα με την υπ’ αρ. 247/2023 απόφαση του
Δημοτικού Συμβουλίου Ορεστιάδας, επί των οδών,
Ιπποκράτους, Βασιλέως Κωνσταντίνου, Σπάρτακου
Κυρίλλου Ε’ και ανώνυμης, που διέρχεται μπροστά από το
Δικαστικό Μέγαρο Ορεστιάδας, στο πλαίσιο του έργου:
«Έργα συμπλήρωσης Δικτύων αποχέτευσης όμβριων
υδάτων στην πόλη Ορεστιάδας».
Οι παραπάνω κυκλοφοριακές ρυθμίσεις συνοδεύονται
από προσωρινή απαγόρευση στάθμευσης στις θέσεις
που παρεμποδίζουν την εφαρμογή τους. Η κυκλοφορία
των οχημάτων θα γίνεται από το εναπομείναν ελεύθερο
οδόστρωμα, σύμφωνα με τους όρους και τις προϋποθέσεις της σχετικής νομοθεσίας (8ο σχετικό).
Αναλυτική περιγραφή των κυκλοφοριακών ρυθμίσεων
της παρούσης υπάρχει στην Τεχνική Έκθεση που συνοδεύει την απόφαση του θέματος (16ο έως 19ο σχ.), εφό-
σον δεν αντίκεινται στους όρους και τις προϋποθέσεις
της παρούσης.
Οι κυκλοφοριακές ρυθμίσεις της παρούσης ισχύουν
για χρονικό διάστημα δώδεκα (12) ημερών. Θα πραγματοποιηθεί α. εκτροπή της κίνησης των οχημάτων από
την οδό Ιπποκράτους στην οδό Βασιλέως Κωνσταντίνου,
από τη συμβολή της με την οδό Ζαρίφη έως τη συμβολή
της με τον παράδρομο της Εθνικής Οδού, στη θέση 1, β.
εκτροπή των οχημάτων που εισέρχονται στη Ορεστιάδα από την οδό Ιπποκράτους στην οδό Σπάρτακου,
ώστε να διοχετεύεται η κίνηση στην οδό Βασιλέως Κωνσταντίνου, στη θέση 2, γ. αποκλεισμός της κίνησης στη
οδό Ιπποκράτους από τη συμβολή της με την οδό Ρήγα
Φεραίου έως τη συμβολή της με την οδό Σπάρτακου δ.
αποκλεισμός της οδού Κυρίλλου Ε’, από τη συμβολή της
με την οδό Βασιλέως Κωνσταντίνου έως τη συμβολή της
με την οδό Ιπποκράτους και ε. αποκλεισμός της ανώνυμης οδού που διέρχεται μπροστά από το Δικαστικό
Μέγαρο Ορεστιάδας, από τη συμβολή της με την οδό 40
Εκκλησιών έως τη συμβολή της με την οδό Ιπποκράτους.
Η έναρξή τους ορίζεται με την τοποθέτηση της σχετικής εργοταξιακής σήμανσης σύμφωνα με την κείμενη
νομοθεσία (τοποθέτηση των οικείων πινακίδων, σηματοδοτών ή των διαγραμμίσεων στο οδόστρωμα) αρχο-
μένης από την ημερομηνία έκδοσης της απόφασης της
Αστυνομικής Διεύθυνσης Ορεστιάδας, ενώ ο ανάδοχος
έχει την υποχρέωση να ενημερώσει εγγράφως όλους
τους εμπλεκόμενους φορείς (αρμόδιο Τμήμα Τροχαίας,
Δήμο Ορεστιάδας, αρμόδιο ΚΤΕΛ κ.λπ.) για την έναρξή
τους. Μετά το πέρας των εργασιών και της ισχύος της
παρούσης, η σήμανση θα αποσυρθεί, οπότε η οδός θα
αποδοθεί πλήρως στην κυκλοφορία.
Αρμόδιος φορέας για τη σήμανση των κυκλοφοριακών
ρυθμίσεων της παρούσης, είναι ο κατά περίπτωση αρμόδιος φορέας συντήρησης της υπόψη οδού, σύμφωνα με
τις διατάξεις του άρθρου 10 του ν. 2696/1999.
Η εν λόγω έγκριση χορηγείται με τις εξής προϋποθέσεις:
1. Τα γεωμετρικά χαρακτηριστικά, η σήμανση και τα
περιοριστικά μέτρα θα είναι σύμφωνα με τις Προδιαγραφές και Οδηγίες Σήμανσης Εκτελούμενων Έργων
(ΟΜΟΕ - ΣΕΕΟ) (Β’ 905/2011).
2. Οι λεπτομέρειες της κυκλοφοριακής ρύθμισης θα
ισχύουν όπως καταγράφονται στην τεχνική έκθεση, και
τα σχέδια της προσωρινής σήμανσης του έργου του
θέματος, που εγκρίθηκαν και θεωρήθηκαν από τη ΔΤΥ
της ΔΕΥΑΟ.
3. Θα πρέπει να εξασφαλίζεται η ασφαλής πρόσβαση
των εργαζόμενων και των εργοταξιακών οχημάτων, από
και προς τους χώρους εργασιών.
4. Πριν την έναρξη των εργασιών θα πρέπει να γίνει
ενημέρωση τυχόν επιχειρήσεων που επηρεάζονται από
τις κυκλοφοριακές ρυθμίσεις του θέματος.
5. Να ληφθεί ιδιαίτερη μέριμνα ώστε να εξασφαλιστεί
η ασφαλής διέλευση των πεζών σε όλο το μήκος της
ζώνης των έργων καθώς και η απρόσκοπτη πρόσβαση
στις παρόδιες ιδιοκτησίες, ενώ σε κάθε περίπτωση θα
πρέπει να εξασφαλίζεται η ταχεία και ασφαλής διέλευση
οχημάτων έκτακτης ανάγκης (ασθενοφόρα, πυροσβεστικά, περιπολικά).
6. Για τη λήψη μέτρων ασφαλείας κατά την εκτέλεση
του έργου του θέματος προς αποφυγή τυχόν ατυχημάτων, αστικά και ποινικά υπεύθυνος είναι ο ανάδοχος,
σύμφωνα με τις κείμενες διατάξεις περί εκτελέσεως των
Δημοσίων Έργων, καθώς και για την τήρηση των κείμενων διατάξεων περί ασφαλείας των εργαζομένων στα
έργα, όπως αυτά αναφέρονται στα εξής: στην Ε.Σ.Υ. του
έργου, στην παρ. 7 του άρθρου 138 του ν. 4412/2016, στα
π.δ. 395/1994 και π.δ. 396/1994 (Α’ 220), σε συμμόρφωση
με τις Οδηγίες 89/655 και 89/656 ΕΟΚ, καθώς και των
τροποποιήσεών τους.
7. Οι προτεινόμενες κυκλοφοριακές ρυθμίσεις να
υποστηρίζουν και τις ανάγκες των Ατόμων με Αναπηρία (ΑμεΑ).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 487/24.01.2024
8. Οι αναγκαίες παρεμβάσεις για την υλοποίηση των
κυκλοφοριακών ρυθμίσεων του θέματος θα πρέπει να είναι σύμφωνες με τον Κώδικα Οδικής Κυκλοφορίας (ΚΟΚ),
τις προδιαγραφές του Υπουργείου Υποδομών και Μεταφορών και τις ισχύουσες Ευρωπαϊκές προδιαγραφές.
9. Την ευθύνη παρακολούθησης της υλοποίησης των
κυκλοφοριακών ρυθμίσεων του θέματος έχει η ΔΤΥ
της ΔΕΥΑ Ορεστιάδος, η οποία υποχρεούται καθ’ όλη
τη διάρκεια εφαρμογής τους να αξιολογεί την αποτελεσματικότητά τους σε σχέση με το ευρύτερο δίκτυο
κυκλοφορίας της πόλης.
10. Η προσωρινή σήμανση αποτελεί αποκλειστική
ευθύνη του αναδόχου απορρέουσα από την κείμενη
νομοθεσία περί δημοσίων έργων και θα υλοποιηθεί
σύμφωνα με τις διατάξεις του Κ.Ο.Κ., την υπό στοιχεία
ΒΜ5/30058/1983 (Β’ 121) απόφαση του Υπουργού Δημοσίων Έργων και την υπό στοιχεία ΔΙΠΑΔ/οικ/502/
01-07-2003 απόφαση του Υφυπουργού Περιβάλλοντος,
Χωροταξίας και Δημοσίων Έργων «Έγκριση Τεχνικής
Προδιαγραφής Σήμανσης Εκτελούμενων Οδικών Έργων
εντός και εκτός κατοικημένων περιοχών ως ελάχιστα
όρια» (Β’ 946).
11. Ο ανάδοχος έχει την υποχρέωση να συνεννοηθεί
αρχικά με την αρμόδια υπηρεσία επίβλεψης του έργου,
τη ΔΤΥ της ΔΕΥΑΟ για το χρονοδιάγραμμα των εργασιών
και να ενημερώσει έγκαιρα τις εμπλεκόμενες υπηρεσίες
αναφορικά με την έναρξη αυτών καθώς και την εφαρμογή των κυκλοφοριακών ρυθμίσεων και συγκεκριμένα
την Αστυνομική Διεύθυνση, το ΕΚΑΒ, την Π.Υ., την Υπηρεσία Καθαριότητας του Δήμου, το Αστικό και Υπεραστικό
ΚΤΕΛ καθώς και το σωματείο ΤΑΞΙ.
12. Ο Ανάδοχος υποχρεούται, σε όλη τη διάρκεια της
εκτέλεσης των εργασιών, να τοποθετεί και να συντηρεί σύμφωνα με την ισχύουσα Νομοθεσία και τις εγκε-
κριμένες Πρότυπες Τεχνικές Προδιαγραφές σήμανσης
εκτελούμενων έργων (Β’ 946/2003 και Β’ 905/2011) όπως
ισχύουν σήμερα, τις απαιτούμενες πινακίδες σήμανσης,
τους φωτεινούς σηματοδότες, φανούς, αντανακλαστικά,
κ.λπ., ώστε να εξασφαλίζεται, με αποκλειστική μέριμνα
και ευθύνη του, η ομαλή και ασφαλής διεξαγωγή της
κυκλοφορίας των οχημάτων και πεζών στην περιοχή
των εκτελούμενων έργων. Να υπάρχει προσωπικό, όποτε απαιτείται, για την ρύθμιση της κυκλοφορίας, με τον
κατάλληλο εξοπλισμό (ανακλαστική ενδυμασία, σημαίες
κ.λπ.). Τα κατασκευαστικά χαρακτηριστικά των πινακίδων όπως μέγεθος, χρώμα, υλικό κατασκευής και στήρι-
ξη να είναι αυτά που προβλέπονται στις Προδιαγραφές
και Οδηγίες Σήμανσης Εκτελούμενων Έργων της Γενικής
Γραμματείας Δημοσίων Έργων.
13. Η χρονική διάρκεια εκτέλεσης των ανωτέρω εργασιών θα αρχίσει από την ημερομηνία έκδοσης της σχετι-
κής απόφασης της αρμόδιας αστυνομικής διεύθυνσης
(Αστυνομική Διεύθυνση Ορεστιάδας/Τμήμα Τροχαίας
Ορεστιάδας) και θα έχει ισχύ για δώδεκα (12) ημέρες.
Η ίδια αρμόδια αστυνομική διεύθυνση θα εκδώσει και
την απόφαση για την τυχόν απαραίτητη παράταση της
αλλαγής κυκλοφορίας εφόσον οι εργασίες δεν ολοκληρωθούν στο προβλεπόμενο χρονικό διάστημα μετά από
εισήγηση της ΔΤΥ της ΔΕΥΑΟ.
14. Οι πινακίδες σήμανσης επιβάλλεται να είναι ευδιάκριτες, να προειδοποιούν και να καθοδηγούν ασφα-
λώς τους διερχόμενους οδηγούς και τους πεζούς και να
τοποθετηθούν έτσι ώστε να μην εμποδίζουν την οδική
κυκλοφορία και να μην προκαλούν ατυχήματα.
15. Απαιτείται ο συχνός έλεγχος για την παρακολούθηση και τη συντήρηση των πινακίδων, τόσο από την
ανάδοχο εταιρία και την επιβλέπουσα αρχή του έργου,
όσο και από την αστυνομική αρχή.
16. Για όλο το χρονικό διάστημα ισχύος των κυκλοφοριακών ρυθμίσεων, ο ανάδοχος του έργου οφείλει να
μεριμνά για την ορθή θέση των πινακίδων σήμανσης που
βρίσκονται στο χώρο των εργασιών, καθώς και στην ευρύτερη περιοχή του έργου και για την ασφαλή διέλευση
πεζών από την περιοχή του έργου.
17. Οι πινακίδες θα τοποθετούνται σε επαρκές ύψος
ώστε να γίνονται εγκαίρως αντιληπτές από τους οδηγούς
και η στήριξή τους θα είναι τέτοια ώστε να επαρκεί έναντι
της ανεμοπίεσης.
18. Όταν κατά τη διάρκεια εκτέλεσης των εργασιών
κρίνεται αναγκαία η ύπαρξη σημαιοφόρων σε θέσεις
που τυχόν απαιτηθούν για την ομαλή ρύθμιση της
κυκλοφορίας, θα γίνεται με μέριμνα και ευθύνη του
αναδόχου, οι οποίοι θα φέρουν την απαραίτητη προβλεπόμενη εξάρτυση για την ασφάλειά τους, με στό-
χο την έγκαιρη και αποτελεσματική προειδοποίηση
των οδηγών για την εφαρμοζόμενη κυκλοφοριακή
ρύθμιση.
19. Οι εργαζόμενοι στη ζώνη έργων θα πρέπει να είναι
εύκολα ορατοί τόσο από τους οδηγούς των διερχόμενων
οχημάτων όσο και από τους χειριστές των μηχανημάτων
του εργοταξίου και συνεπώς θα πρέπει ο ρουχισμός εργασίας να είναι υψηλής ορατότητας.
20. Οι εργασίες κατά κύριο λόγο θα γίνονται με το φως
της ημέρας. Στην έκτακτη περίπτωση που θα απαιτηθεί
εργασία τις νυχτερινές ώρες, θα τοποθετηθεί φωτεινή
σηματοδότηση, αντί σημαιοφόρων.
21. Στην αρχή και το τέλος του έργου θα τοποθετηθούν αναλάμποντες φανοί, οι οποίοι σε συνδυασμό με
την προτεινόμενη σήμανση διεξαγωγής έργων και την
προειδοποιητική σήμανση θα καθοδηγούν και θα προειδοποιούν τους οδηγούς. Η προειδοποιητική σήμαν-
ση θα παραμείνει και κατά τη διάρκεια της νύχτας. Θα
τοποθετηθεί όπου απαιτείται επιπλέον φωτισμός του
εργοταξίου και των πινακίδων.
22. Μετά το πέρας των εργασιών, να απομακρυνθεί η
εργοταξιακή σήμανση και τα αντίστοιχα τμήματα των
οδών να αποδοθούν πλήρως στην κυκλοφορία, απόλυτα καθαρά από φερτές και ξένες ύλες και ασφαλή
για την κυκλοφορία των οχημάτων. Η ΔΤΥ της ΔΕΥΑΟ
οφείλει να προβεί σε έλεγχο για να διαπιστωθεί αν όλα
τα στοιχεία της εργοταξιακής σήμανσης/ασφάλισης
έχουν αποξηλωθεί, ώστε να μη δημιουργείται σύγχυση στους κινούμενους, στο οδικό τμήμα, οδηγούς και
εάν έχει αποκατασταθεί η κανονική κατακόρυφη και
οριζόντια σήμανση καθώς και η ασφάλιση. Τέλος τυχόν
σήμανση ή/και εμπόδια τα οποία θα απομακρυνθούν
ή/και θα τοποθετηθούν αλλού κατά την εγκατάσταση
οδικού σημείου διέλευσης, να επανατοποθετηθούν
στην αρχική τους θέση, στο ίδιο επίπεδο όπως πριν,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 487/24.01.2024
ενώ τυχόν κατεστραμμένες πινακίδες σήμανσης να
αντικατασταθούν.
23. Οι οδοί να δοθούν στην κυκλοφορία μόνο μετά τον
επανέλεγχο των αρμοδίων μηχανικών της ΔΤΥ του Δήμου Ορεστιάδας και της ΔΕΥΑΟ και τη σύμφωνη γνώμη
της Τροχαίας Ορεστιάδας.
24. Η απόφαση αυτή δεν υποκαθιστά απαιτούμενες
άλλες άδειες ή εγκρίσεις.
25. Η ΔΤΥ του Δήμου Ορεστιάδας και η ΔΕΥΑΟ και ο
ανάδοχος είναι αρμόδιοι για την υλοποίηση του εν λόγω
έργου του θέματος.
26. Οι αρχές στις οποίες κοινοποιείται η παρούσα
απόφαση παρακαλούνται να παρακολουθούν την
ακριβή εκτέλεση του έργου του θέματος και τη λειτουργία του στο πλαίσιο των αρμοδιοτήτων τους.
Η απόφαση αυτή θα αναρτηθεί στο διαδίκτυο σύμφωνα με τις διατάξεις της παρ. 3 του άρθρου 76 του
ν. 4727/2020 (Α’ 184).
Η παρούσα απόφαση τίθεται σε ισχύ από τη δημοσίευσή της στην Εφημερίδα της Κυβερνήσεως
Η απόφαση αυτή να δημοσιευθεί στην Εφημερίδα της
Κυβερνήσεως.
Κομοτηνή, 17 Ιανουαρίου 2024
Ο Γραμματέας Αποκεντρωμένης Διοίκησης
ΙΩAΝΝΗΣ ΣAΒΒΑΣ

[Source: 20240200487.pdf | Tokens: 14806]